**Joel Anton Persson** (s. 4. maaliskuuta 1994 Kristianstad, Ruotsi) on ruotsalainen jääkiekkopuolustaja, joka pelaa SHL-joukkue Växjö Lakers HC:ssä.

Pelityyli
---------

Elite Prospects -sivuston Erik K. Pirin mukaan Persson on hyökkäävä puolustaja, joka on varustettu hyvällä laukauksella. Hänellä on erinomaiset kiekolliset taidot ja visio sekä Persson on käyttökelpoinen ylivoimalla. Hän ei ole kovin nopea luistelija, vaikka liikkuukin varsin hyvin. Persson ei myöskään ole kovin isokokoinen eikä voimakas, mikä rajoittaa hänen pelaamistaan omassa puolustuspäässä. Persson laukoo oikealta.

Ura
---

### Seuraura

#### Juniorivuodet ja kaudet Ruotsin alemmissa sarjoissa

Persson on Kristianstads IK:n kasvatti. Hän oli kaudella 2010–2011 seuran J20-junioreiden tehokkain puolustaja tehoilla 4+8=12. Kaudella 2011–2012 Persson voitti pelipaikastaan huolimatta Kristianstadin J18-junioreiden sisäisen piste- ja syöttöpörssin tehoillam 5+6=11. Kaudella 2012–2013 hän oli Kristianstadin ja Osby IK:n J20-yhdistelmäjoukkueen paras pistemies tehoilla 9+9=18, joilla Persson jakoi myös joukkueen sisäisen maalipörssin voiton Alexander Jönssonin kanssa ja sisäisen syöttöpörssin voiton Alexander Molldénin kanssa. Hän debytoi samalla kaudella myös Kristianstadin miesten joukkueessa Ruotsin kolmanneksi korkeimmalla sarjatasolla maan I-divisioonassa, mutta Persson pelasi osan kaudestaan myös lainalla sarjatasoa alempana Osby IK:n II-divisioonajoukkueessa.

Kauden 2013–2014 Persson aloitti Kristianstadin I-divisioonajoukkueessa, mutta hän siirtyi kuitenkin lokakuussa 2013 Osby IK:n II-divisioonajoukkueeseen, jonka tehokkain puolustaja Persson oli tehoilla 3+13=16. Kevään 2014 nousukarsintasarjassa hän oli joukkueen paras pistemies ja syöttäjä tehoilla 5+11=16, joilla Persson jakoi koko sarjan puolustajien pistepörssin voiton IFK Arbogan Martin Lindin kanssa. Kaudeksi 2014–2015 hän siirtyi jatkamaan HockeyTvåan-pelejään vuoden mittaisella sopimuksella Tyringe SoSS:ään. Persson oli joukkueen paras syöttäjä ja toiseksi paras pistemies Kim Runermarkin jälkeen tehoilla 11+35=46, joilla hän voitti koko sarjan puolustajien piste- ja syöttöpörssin. Tyringen kausi päättyi sarjanousuun Hockeyettaniin. Huhtikuussa 2015 Persson teki joukkueen kanssa vuoden mittaisen jatkosopimuksen.

Persson oli kaudella 2015–2016 Tyringen tehokkain puolustaja tehoilla 6+10=16. Kaudeksi 2016–2017 hän palasi vuoden mittaisella sopimuksella kasvattajaseuraansa Kristianstads IK:hon. Persson oli joukkueen toiseksi paras pistemies Fredrik Hanssonin jälkeen tehoilla 10+30=40, joilla hän jakoi koko Hockeyettanin puolustajien pistepörssin voiton Carl Ackeredin kanssa. Persson voitti myös Kristianstadin sisäisen tehotilaston lukemalla +23. Kvalserien AS:ssä hän oli joukkueen paras syöttäjä 11 syöttöpisteellään.

#### Ammattilaisuran alku Växjö Lakersissa

Kaudeksi 2017–2018 Persson siirtyi Kristianstadista kaksi sarjatasoa ylemmäs kolmivuotisella sopimuksella SHL-joukkue Växjö Lakers HC:hen. Hän teki miesten pääsarjadebyyttinsä Mestarien liigan avausottelussa 24. elokuuta 2017 vieraissa tšekkiläistä HC Libereciä vastaan. Persson merkittiin Lakersin kakkospuolustajapariin Oliver Bohmin viereen. Hän sai ottelussa jääaikaa 16.20 minuuttia. Persson sai myös syöttöpisteen Elias Petterssonin maaliin ja hän keräsi ottelusta teholukeman +2. Ensimmäisen pääsarjamaalinsa hän teki kolmannessa ottelussaan 31. elokuuta 2017 ylivoimalla sveitsiläistä HC Davosia vastaan. Kaikkiaan Persson teki CHL:ssä 13 ottelussa tehot 1+10=11, joilla hän voitti pelipaikastaan huolimatta Lakersin sisäisen piste- ja syöttöpörssin. Persson voitti myös koko liigan puolustajien pistepörssin sekä jakoi puolustajien syöttöpörssin voiton Frölunda HC:n Adam Almqvistin kanssa. Hän eteni Lakersin kanssa aina CHL:n finaaleihin saakka, mutta mestaruuden vei lopulta kuitenkin suomalainen JYP lukemin 0–2.

SHL:ssä Persson debytoi kauden 2017–2018 avauskierroksella 19. syyskuuta 2017 Brynäs IF:ää vastaan. Hän sai ottelussa jääaikaa 15.51 minuuttia. Persson teki ottelussa myös SHL-uransa avausmaalin ylivoimalla. Kaikkiaan Perssonin tulokaskausi toi liigassa 51 runkosarjaottelussa tehot 6+28=34 ja 13 playoff-ottelussa tehot 1+4=5. Hän oli runkosarjassa Lakersin toiseksi paras syöttäjä Elias Petterssonin jälkeen. Persson sijoittui koko SHL:n puolustajien pistepörssissä toiseksi edellään vain HV71:n Lawrence Pilut. Hän voitti kauden päätteeksi Ruotsin-mestaruuden.

#### NHL-sopimus Edmonton Oilersiin

Toukokuussa 2018 NHL-varaamaton Persson teki vuoden mittaisen tulokassopimuksen Edmonton Oilersin kanssa. Seura lainasi hänet samalla kaudeksi 2018–2019 Växjö Lakersin SHL-joukkueeseen, mutta Oilersilla oli kuitenkin oikeus kutsua Persson vahvuuteensa. Hän oli Lakersin paras syöttäjä, kolmanneksi paras pistemies ja tehokkain puolustaja tehoilla 6+25=31, joilla Persson sijoittui SHL:n puolustajien pistepörssissä viidenneksi. Mestarien liigassa hän oli tehoilla 3+5=8 Lakersin paras pistemies ja jakoi joukkueen sisäisen syöttöpörssin voiton Brendan Shinniminin kanssa. Perssonin kausi päättyi kuitenkin loukkaantumiseen runkosarjan päätyttyä maaliskuussa, eikä hän pelannut pudotuspeleissä. Tammikuussa 2019 Persson teki Oilersin kanssa vuoden mittaisen jatkosopimuksen.

Persson loukkasi olkapäänsä Edmonton Oilersin harjoitusottelussa syyskuussa 2019. Hän oli lopulta sivussa vain kauden 2019–2020 avauskierrokselta ja Persson teki NHL-debyyttinsä toisella kierroksella 5. lokakuuta 2019 Los Angeles Kingsia vastaan. Hän sai ottelussa jääaikaa 14.49 minuuttia ja Persson keräsi teholukeman –1. Viiden ottelun jälkeen hän joutui kuitenkin uudelleen sivuun aivotärähdyksen vuoksi, mikä piti Perssonin sivussa seitsemästä ottelusta. Kuntouduttuaan hän pelasi viisi ottelua, kunnes Oilers lähetti Perssonin AHL-joukkue Bakersfield Condorsin vahvuuteen. Hän pelasi alkukaudella NHL:ssä kaikkiaan 13 runkosarjaottelua tehden kaksi syöttöpistettä. Condorsissa Persson pelasi 27 runkosarjaottelua tehopistein 3+13=16, kunnes NHL:n siirtotakarajalla helmikuussa 2020 Oilers kauppasi hänet Anaheim Ducksiin vaihdossa maalivahti Angus Redmondiin ja kesän 2022 ehdolliseen seitsemännen kierroksen varausvuoroon. Persson pelasi loppukauden kuitenkin AHL-joukkue San Diego Gullsissa, jossa hän sai tililleen seitsemän runkosarjaottelua ilman tehopisteitä, kunnes AHL-kausi keskeytyi maaliskuussa koronaviruspandemian vuoksi.

#### Paluu Växjö Lakersiin

Kaudeksi 2020–2021 Persson palasi kolmivuotisella sopimuksella Växjö Lakersin SHL-joukkueeseen.

### Maajoukkueura

Persson on pelannut Ruotsin A-maajoukkueessa yhdeksän ottelua tehden kolme syöttöpistettä. Hän teki A-maajoukkuedebyyttinsä Karjala-turnauksen 8. marraskuuta 2018 Prahan Tipsport Arenalla pelatussa avausottelussa Tšekkiä vastaan. Persson merkittiin heti Ruotsin ykköspuolustajapariin Simon Bertilssonin viereen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Kristianstads IK | Ruotsi I | 17 | 0 | 1 | 1 | 0 | – | – | – | – | – |
| 2012–2013 | Kristianstads IK | Ruotsi I | 25 | 0 | 2 | 2 | 2 | – | – | – | – | – |
|  | Osby IK | Ruotsi II | 15 | 2 | 7 | 9 | 12 | – | – | – | – | – |
| 2013–2014 | Kristianstads IK | Ruotsi I | 10 | 0 | 1 | 1 | 6 | – | – | – | – | – |
|  | Osby IK | Ruotsi II | 26 | 3 | 13 | 16 | 18 | – | – | – | – | – |
| 2014–2015 | Tyringe SoSS | Ruotsi II | 36 | 11 | 35 | 46 | 4 | – | – | – | – | – |
| 2015–2016 | Tyringe SoSS | Ruotsi I | 31 | 6 | 10 | 16 | 10 | – | – | – | – | – |
| 2016–2017 | Kristianstads IK | Ruotsi I | 38 | 10 | 30 | 40 | 6 | – | – | – | – | – |
| 2017–2018 | Växjö Lakers HC | SHL | 51 | 6 | 28 | 34 | 8 | 13 | 1 | 4 | 5 | 0 | Le Mat-pokalen |
| 2018–2019 | Växjö Lakers HC | SHL | 50 | 6 | 25 | 31 | 8 | – | – | – | – | – |
| 2019–2020 | Edmonton Oilers | NHL | 13 | 0 | 2 | 2 | 2 | – | – | – | – | – |
|  | Bakersfield Condors | AHL | 27 | 3 | 13 | 16 | 12 | – | – | – | – | – |
|  | San Diego Gulls | AHL | 7 | 0 | 0 | 0 | 2 | – | – | – | – | – |
| 1 kausi | yhteensä | NHL | 13 | 0 | 2 | 2 | 2 | – | – | – | – | – |
| 2 kautta | yhteensä | SHL | 101 | 12 | 53 | 65 | 16 | 13 | 1 | 4 | 5 | 0 |
| 1 kausi | yhteensä | AHL | 30 | 3 | 13 | 16 | 14 | – | – | – | – | – |

Lähteet
-------

* Joel Persson The Internet Hockey Databasessa (englanniksi)
* Joel Persson Eurohockey-sivustolla (englanniksi)
* Joel Persson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Joel Persson *Elite Prospects*. Everysport Media Group AB.  (englanniksi)
2. ↑  Elite Prospects - Kristianstads IK J20 *eliteprospects.com*. Everysport Media Group. Viitattu 8.6.2020. (englanniksi)
3. ↑  Elite Prospects - Kristianstads IK J18 *eliteprospects.com*. Everysport Media Group. Viitattu 8.6.2020. (englanniksi)
4. ↑  Elite Prospects - Kristianstad/Osby J20 *eliteprospects.com*. Everysport Media Group. Viitattu 8.6.2020. (englanniksi)
5. ↑  Elite Prospects - Osby IK *eliteprospects.com*. Everysport Media Group. Viitattu 8.6.2020. (englanniksi)
6. ↑  Elite Prospects - Division 2 Stats 2013-2014 *eliteprospects.com*. Everysport Media Group. Viitattu 8.6.2020. (englanniksi)
7. ↑  Sahlin, Jens: Nyförvärv: Backen Joel Persson klar! *tsos.com*.  24.4.2014. Tyringe Skid- & Skridskosällskap.  Arkistoitu 2.9.2018. Viitattu 2.9.2018. (ruotsiksi)
8. ↑  Elite Prospects - Tyringe SoSS *eliteprospects.com*. Everysport Media Group. Viitattu 8.6.2020. (englanniksi)
9. ↑  Elite Prospects - Division 2 Stats 2014-2015 *eliteprospects.com*. Everysport Media Group. Viitattu 8.6.2020. (englanniksi)
10. ↑  Sahlin, Jens: Joel Persson & Simon Ericsson stannar i TSoS *tsos.com*.  23.4.2015. Tyringe Skid- & Skridskosällskap.  Arkistoitu 2.9.2018. Viitattu 2.9.2018. (ruotsiksi)
11. ↑  Elite Prospects - Tyringe SoSS *eliteprospects.com*. Everysport Media Group. Viitattu 8.6.2020. (englanniksi)
12. ↑  Bengtsson, Tomas: Joel tillbaks! *kristianstadik.se*.  17.4.2016. Kristianstad Hockey.  Arkistoitu 2.9.2018. Viitattu 2.9.2018. (ruotsiksi)
13. ↑  Elite Prospects - Division 1 Stats 2016-2017 *eliteprospects.com*. Everysport Media Group. Viitattu 8.6.2020. (englanniksi)
14. ↑  Elite Prospects - Kristianstads IK *eliteprospects.com*. Everysport Media Group. Viitattu 8.6.2020. (englanniksi)
15. ↑  Toresson, Carolina: Växjö Lakers signar backen Joel Persson *vaxjolakers.se*.  27.4.2017. Växjö Lakers Idrott AB. Viitattu 2.9.2018. (ruotsiksi)
16. ↑  Matches *championshockeyleague.com*.  24.8.2018. Champions Hockey League (CHL) AG. Viitattu 2.9.2018. (englanniksi)
17. ↑  Matches *championshockeyleague.com*.  24.8.2018. Champions Hockey League (CHL) AG. Viitattu 2.9.2018. (englanniksi)
18. ↑  Matches *championshockeyleague.com*.  31.8.2018. Champions Hockey League (CHL) AG. Viitattu 2.9.2018. (englanniksi)
19. ↑  Elite Prospects - Växjö Lakers HC *eliteprospects.com*. Everysport Media Group. Viitattu 8.6.2020. (englanniksi)
20. ↑  Elite Prospects - Award - Champions Hockey League Most Assists by Defenseman *eliteprospects.com*. Everysport Media Group. Viitattu 8.6.2020. (englanniksi)
21. ↑  Joel Persson *SHL.se*. SHL AB. Viitattu 2.9.2018. (ruotsiksi)
22. ↑  Elite Prospects - Växjö Lakers HC *eliteprospects.com*. Everysport Media Group. Viitattu 8.6.2020. (englanniksi)
23. ↑  Elite Prospects - SHL Stats 2017-2018 *eliteprospects.com*. Everysport Media Group. Viitattu 8.6.2020. (englanniksi)
24. ↑  RELEASE: Oilers sign Joel Persson *nhl.com/oilers*.  18.5.2018. EDMONTON, AB:  Edmonton Oilers. Viitattu 2.9.2018. (englanniksi)
25. ↑  Hepojärvi, Harri: Ruotsalainen sensaatiopakki allekirjoitti NHL-sopimuksen - Twitterissä ihmetellään erikoista diiliä *iltalehti.fi*.  18.5.2018. Alma Media Suomi Oy. Viitattu 2.9.2018.
26. ↑  Elite Prospects - SHL Stats 2018-2019 *eliteprospects.com*. Everysport Media Group. Viitattu 8.6.2020. (englanniksi)
27. ↑  Elite Prospects - Växjö Lakers HC *eliteprospects.com*. Everysport Media Group. Viitattu 8.6.2020. (englanniksi)
28. ↑  Växjö-stjärnan skadad - missar slutspurten i SHL *Sportbloggare.com*.  11.3.2019. Sportbloggare.com. Viitattu 8.6.2020. (ruotsiksi)
29. ↑  RELEASE: Oilers sign defenceman Joel Persson *nhl.com/oilers*.  29.1.2019. EDMONTON, AB:  Edmonton Oilers. Viitattu 8.6.2020. (englanniksi)
30. ↑  Kågström, Rasmus: Succésvensken klev av skadad i förlustmatchen *Hockeysverige.se*.  25.9.2019. NewsMe. Viitattu 8.6.2020. (ruotsiksi)
31. ↑  Los Angeles Kings - Edmonton Oilers - October 5th, 2019 *NHL.com*.  5.10.2019. National Hockey League. Viitattu 8.6.2020. (englanniksi)
32. ↑  Oilers D Persson in concussion protocol *TSN.ca*.  17.10.2019. The Sports Forecaster. Viitattu 8.6.2020. (englanniksi)
33. ↑  RELEASE: Oilers assign Persson to Bakersfield *nhl.com/oilers*.  18.11.2019. EDMONTON, AB:  Edmonton Oilers. Viitattu 8.6.2020. (englanniksi)
34. ↑  Ducks Acquire Persson from Edmonton *nhl.com/ducks*.  25.2.2020. Anaheim Ducks. Viitattu 8.6.2020. (englanniksi)
35. ↑  Tuomala, Toni: NHL-ura jäi pannukakuksi! Ruotsalaispuolustaja suuntasi maitojunalla kotiin *suomikiekko.com*.  7.6.2020. Nordic Sport Media. Viitattu 8.6.2020.
36. ↑  CZE - SWE (Line Up) *stats.swehockey.se*.  8.11.2018. Svenska Ishockeyförbundet. Viitattu 8.6.2020. (englanniksi)